
Makróműanyag detektálása képalapú mesterséges intelligenciával

Kulcsszavak: Mesterséges intelligencia; kép alaú; műanyag szennyezés; AI; objketum detektálás
A felszíni vizekben egyre jelentősebb problémaként jelenik meg az antropogén hulladék, mint szennyező anyag. Az utóbbi évtizedekben a műanyag használati tárgyak és csomagolá-sok száma rohamosan növekedett, ezzel együtt jelent meg és nőtt a műanyag hulladék meny-nyisége a településeken kívül, a mezőgazdasági és természetvédelmi területeken. Az ártere-ken összegyűlt hulladékot egy kisebb árhullám is könnyedén öblíti ki, így a természetes uszadékkal együtt vonul le a folyón. Az ártereken eldobott vagy odahordott műanyag túl-nyomó részt makróműanyag (>5 mm), amely vegyi és biológiai hatások, valamint hosszú ideig tartó UV sugárzás és mechanikai igénybevétel hatására apróbb darabokra esik szét és mikróműanyag (<5 mm) szennyezővé válik. Hazánk medence jellege és vízrajza miatt külö-nös mértékben kiszolgáltatott a szomszédos országokból érkező folyami makróműanyag szennyezésnek. Az érkező „hulladékáradat” nem csak ökológiai és esztétikai szempontból veszélyes, de az árvízi levonulást és egyes műtárgyak üzemeltetést is akadályozza.
A műanyag szennyezők viselkedéséről keveset tudunk, mivel azok észlelési, mérési és moni-toring módszerei még kidolgozatlanok és nem elterjedtek. Jelen dolgozatban felszíni vizek-ben, elsősorban folyami környezetben megjelenő makróműanyagot detektáló kép alapú mód-szer fejlesztése és annak eredményei kerülnek bemutatásra. A makróműanyag észleléséhez vízfelületről videófelvételek készültek, amelyek vizsgálatához számos területen alkalmazott objektum felismerő mélytanuló eljárás került bevetésre. A dolgozat célja a felvételeken meg-jelenő makróműanyagok detektálása és számszerűsítése és a tanított detektor teljesítményé-nek vizsgálata validáció során. Ezzel lehetővé téve az eszköz későbbi bevetését valós idejű makróműanyag detektálásra. A makróműanyagok detektálása lehetőséget adhat monitoring vagy riasztó állomások létrehozására és a makróműanyagok kvantifikálására. Ilyen állomá-sokkal gyűjtött adatokkal transzport modelleket állíthatunk fel, valamint vizsgálhatjuk a makróműanyagok konzervatívitását is, így jobban megérthetjük a műanyagszennyezés visel-kedését.



